**ДОГОВОР**

Днес, .............................2017 г., между:

**АГЕНЦИЯ ПО ГЕОДЕЗИЯ, КАРТОГРАФИЯ И КАДАСТЪР (АГКК)**, със седалище: гр. София, ул. “Мусала” № 1, ЕИК 130362903, представлявана от **ЛАЗАРИНКА СТОИЧКОВА – ЗА ИЗПЪЛНИТЕЛЕН ДИРЕКТОР,** съгласно Заповед № РД-02-14-881/04.11.2016 г., доп. и изм. със Заповед № РД-02-14-891/09.11.2016 г. и двете на Mинистъра на регионалното развитие и благоустройство, и **САМУИЛ ДРАГАНОВ – ГЛАВЕН СЧЕТОВОДИТЕЛ,** наричана накратко **ВЪЗЛОЖИТЕЛ,** от една страна

и

…………..............................................……………………, ЕИК ..........….…………*,*със седалище и адрес на управление: ............……...........................................................…………, наричано по-нататък в настоящия договор **ИЗПЪЛНИТЕЛ**, от друга

на основание чл. 112 от Закон за обществени поръчки (ЗОП) и Решение   
№ ............................. на Изпълнителния директор на АГКК за извършено класиране и определяне на изпълнител се сключи настоящия договор за следното:

**I. ПРЕДМЕТ И СРОК НА ДОГОВОРА**

**Чл. 1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни обществена поръчка с предмет: **„Предоставяне на фиксирани телефонни услуги и Интернет услуги за нуждите на Агенцията по геодезия, картография и кадастър *в това* число специализирани доставки и услуги, свързани с тази дейност“**, съгласно Техническата спецификация - Приложение № 1, Техническото предложение на **ИЗПЪЛНИТЕЛЯ** - Приложение № 2 и Ценовото предложение на **ИЗПЪЛНИТЕЛЯ** - Приложение № 3, неразделна част от настоящия договор.

**Чл. 2 (1)** Настоящият договор влиза в сила от датата на подписването му от страните.

**(2)** Срокът за изпълнение на услугата, предмет на договора е 24 /двадесет и четири/ месеца или до изчерпване на финансовия ресурс, което събитие настъпи първо.

**(3)** Срокът за изпълнение на услугата започва да тече от подписването на двустранен протокол между страните за прехвърляне на номерата.

**II. ВЪЗНАГРАЖДЕНИЕ И НАЧИН НА ПЛАЩАНЕ**

**Чл. 3 (1)** За изпълнение услугите по предмета на договора, **ВЪЗЛОЖИТЕЛЯТ** заплаща ежемесечно на **ИЗПЪЛНИТЕЛЯ** дължимите суми, образувани от единичните цени в Ценовото предложение – (Приложение №3), неразделна част от настоящия договор, а именно:

|  |  |  |
| --- | --- | --- |
| **№** | **Ценови показатели** | **Цена в лева**  **(без ДДС)** |
| **1** | Цена за месечна абонаментна такса общо за всички фиксирани телефонни услуги обект на процедурата - 9 ISDN BRI и 82 брой POTS, включително месечна абонаментна такса за интернет достъп - основен и резервиращ (чрез data сим карти съгласно техническата спецификация) обща за всички адреси (посочени в техническата спецификация), в лева без ДДС |  |
| **2** | Цена на минута изходящ разговор към **национални мобилни мрежи**, извън предложените безплатни минути |  |
| **3** | Цена на минута изходящ разговор с **национални фиксирани мрежи**, извън предложените безплатни минути |  |

**(2)** Обща стойност на договора е в размер до 130 200 лв. /сто и тридесет хиляди и двеста/ лева без ДДС.

**(3)** Стойността на използваните услугите за месеца се представят в подробна месечна справка, представляваща отчет за вида и стойността на предоставеното по предмета на договора от **ИЗПЪЛНИТЕЛЯ.**

**(4) Възложителят** извършва плащане за част от дейностите, извършени от подизпълнител/и, след представяне на искане и становище по чл. 66, ал. 6 от ЗОП. **Възложителят** има право да откаже плащане на подизпълнител/и, когато искането за плащане е оспорено, до момента на отстраняване на причината за отказа. /в случай, че е приложимо/.

**(5)** За срока на действие на договора при закупуване на стационарен телефон **ИЗПЪЛНИТЕЛЯТ** предоставя отстъпка в размер на ………..% от цената му, съгласно ценовата листа към момента на подаване на заявка от страна на АГКК. Отстъпката е валидна за всяко устройство включено в ценовата листа и не е обвързана с определен брой на закупени стационарни телефони.

**(6)** Стойността по чл. 3, ал. 2 включва цената на закупените стационарни телефонни апарати. Плащането се извършва въз основа на фактура, в която се посочва стойността на апарата, предложената от **ИЗПЪЛНИТЕЛЯ** отстъпка, съгласно **Техническото** **предложение на** ИЗПЪЛНИТЕЛЯ **- Приложение № 2** и стойност за плащане**.**

**Чл. 4 (1)** Възложителят заплаща на Изпълнителя стойността на действително предоставените услуги, съгласно договорените единични цени. Заплащането на предоставените услуги по договора се извършва ежемесечно, в български лева по банков път след като **ИЗПЪЛНИТЕЛЯТ** представи фактура - оригинал за стойността на ползваните услуги за предходния месец и подробна месечна справка за вида и стойността на предоставените услуги за всеки абонат. За **ВЪЗЛОЖИТЕЛЯ** възниква задължението да извърши плащането в срок до 10 /десет/ работни дни след тяхното представяне.

**(2)** Заплащането на сумата по чл. 4, ал. 1 от настоящия договор се извършва по банков път на посочената от **ИЗПЪЛНИТЕЛЯ** сметка**:**

Банка: .........................................;

IBAN: .........................................;

ВIС: .........................................;

**III. ГАРАНЦИЯ ЗА ИЗПЪЛНЕНИЕ**

**Чл. 5. (1)** Гаранцията за изпълнение на договора е в размер на …..……… *(словом)* лева, равняващи се на 5 % (пет процента) от финансовия ресурс по договора без включен ДДС и се представя от **ИЗПЪЛНИТЕЛЯ** на **ВЪЗЛОЖИТЕЛЯ** преди подписване на договора.

**(2)** Гаранцията се предоставя под формата на банкова гаранция, депозит по банкова сметка на **ВЪЗЛОЖИТЕЛЯ** илизастраховка, за което представя съответен документ в оригинал преди сключване на договора.

**(3)** Гаранцията по ал. 1 се освобождава в срок от 30 (тридесет) работни дни изцяло или частично, в случай че са упражнени правата по нея, след изтичане срока на договора без се дължат лихви на **ИЗПЪЛНИТЕЛЯ.**

**Чл. 6 (1) ВЪЗЛОЖИТЕЛЯТ** има право да задържи гаранцията за изпълнение на договора, ако в процеса на неговото изпълнение възникне спор между страните, който е внесен за решаване от компетентен съд;

**(2)** При всяко обстоятелство налагащо промяна на срока на договора в съответствие с разпоредбите на ЗОП, **ИЗПЪЛНИТЕЛЯТ** се задължава да удължи срока на банковата гаранция (в приложимите случаи).

**(3) ВЪЗЛОЖИТЕЛЯТ** има право да усвои/задържи гаранцията за изпълнение, когато **ИЗПЪЛНИТЕЛЯТ** не изпълни и/или изпълни частично или некачествено задълженията си по този договор или забави тяхното изпълнение. При прекратяване дейността на **ИЗПЪЛНИТЕЛЯ,** или при обявяването му в несъстоятелност, **ВЪЗЛОЖИТЕЛЯТ** има право да усвои/задържи гаранцията за изпълнение.

**IV. МЯСТО НА ИЗПЪЛНЕНИЕ**

**Чл. 7** Място на изпълнение на услугите по този договор е територията на Република България.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 8 ВЪЗЛОЖИТЕЛЯТ** има право:

1. да получава качествени комуникационни и интернет услуги;
2. да проверява изпълнението на настоящия договор, по начин, по който не възпрепятства работата на **ИЗПЪЛНИТЕЛЯ**;
3. да получава ежемесечна справка за изпълзваните услуги по предмета на договора;
4. по всяко време да получава подробна информация относно дължимите от него суми за ползвани услуги, промени в тарифните планове, намаления и отстъпки;
5. да поиска при възникнала необходимост увеличаване броя на телефонни постове и точките за интернет достъп;
6. при констатирано неизпълнение и/или нарушение на задълженията по договора **ВЪЗЛОЖИТЕЛЯТ** има право да уведоми незабавно **ИЗПЪЛНИТЕЛЯ** за предприемане на съответните мерки:
7. да изисква от **ИЗПЪЛНИТЕЛЯ** да изпълни възложените услуги качествено и в срок без отклонение от договорените условия.
8. да изисква от **Изпълнителя** да сключи и да му предостави договор за подизпълнение с посочения в офертата му подизпълнител. ***(текстът остава в договора за приложимите случаи)***

**Чл. 9 ВЪЗЛОЖИТЕЛЯТ** се задължава:

1. да спазва клаузите на настоящия договор, приложенията към него и Общите условия на **ИЗПЪЛНИТЕЛЯ** за взаимоотношенията му с крайни потребители, представляващи неразделна част от договора;
2. да заплати на **ИЗПЪЛНИТЕЛЯ** уговореното възнаграждение при условията на този договор;
3. да не прехвърля правата и задълженията си по договора на трети лица;
4. да използва услугата по начин, който не причинява смущения във функционирането на мрежата;
5. да предоставя на **ИЗПЪЛНИТЕЛЯ** при необходимост писмена заявка за оферта във връзка с възможностите за закупуване на стационарни телефони, които желае да закупи с отстъпката по чл. 3, ал.5 от този договор.

**VI.ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 10 ИЗПЪЛНИТЕЛЯТ** има право:

1. да получи изходна информация, необходима за изпълнение на договора и актуализиране на същата в 7 - дневен срок от настъпване на промените;

2. да получи уговореното възнаграждение в срока и при условията на този договор.

3. да предложи след изтичане на първата година от договора промяна на месечни абонаменти в интерес на Възложителя, изразена в понижаване на предложените ценови показатели от **Приложение № 3**;

**Чл. 11 ИЗПЪЛНИТЕЛЯТ** се задължава:

1. да предоставя услугите качествено и в срок в съответствие с клаузите на настоящия договор, изискванията за качество, определени в индивидуалната му лицензия, и на Общите условия на оператора за взаимоотношенията му с крайни потребители, представляващи неразделна част от договора.

2. да предоставя услугите в съответствие с изискванията на Закона за електронните съобщения и подзаконовите нормативни актове, регламентиращи тази дейност;

3. да спазва предложеното, съгласно Техническото предложение, максимално бързо време за реакция, при възникване на събития свързани с работоспособността на мрежата;

4. да осигури опазването на служебната и търговката тайна на **ВЪЗЛОЖИТЕЛЯ** от страна на своите служители, както и на личните и служебни данни на служителите на **ВЪЗЛОЖИТЕЛЯ,** в това число и всяка друга информация и документация, предоставени им във връзка с изпълнението на договора;

5. да не прехвърля правата и задълженията си по договора на трети лица, с изключение на нормативно уредените хипотези;

6. да предостави при поискване от **ВЪЗЛОЖИТЕЛЯ** допълнително телефонни постове и точки за интернет достъп, при същите или по добри условия.

7. да издава на **ВЪЗЛОЖИТЕЛЯ** фактура за цената на ползваните услуги и доставените стоки (мобилни телефони и аксесоари и др.).

8. да сключи договор за подизпълнение с посочения в офертата му подизпълнител в срок от 5 (пет) дни след сключване на настоящия договор и да предостави на Възложителя оригинален екземпляр в 3-дневен срок след това. (текстът остава в договора за приложимите случаи).

**VII. ПРАВА ВЪРХУ РЕЗУЛТАТИТЕ ОТ ДОГОВОРА**

**Чл. 12 ИЗПЪЛНИТЕЛЯТ** няма да публикува никаква информация, независимо дали е въз основа на данни и материали на **ВЪЗЛОЖИТЕЛЯ** или друго, без предварителното писмено съгласие на **ВЪЗЛОЖИТЕЛЯ,** което съгласие няма да е безпричинно отказано или забавено.

**Чл. 13** Всяка от страните по настоящия договор се задължава да не разпространява информация за другата страна станала известна при или по повод изпълнението на договора.

**VIII. НЕУСТОЙКИ, САНКЦИИ И ОТГОВОРНОСТИ**

**Чл. 14 (1)** При неизпълнение на някое от задълженията на **ИЗПЪЛНИТЕЛЯ** по този договор **ВЪЗЛОЖИТЕЛЯТ** има право на неустойка, в размер на 5% (пет на сто) от прогнозната стойност на поръчката по настоящия договор без ДДС.

**(2)** При забава на изпълнението на задълженията по този договор, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,5% (нула цяло и пет на сто) от прогнозната стойност на договора опрелена на месечна база, считано от деня на забавата, но не повече от 10% (десет процента) върху стойността на договора без ДДС.

**(3)** При неоснователен отказ от подписване на допълнително споразумение, уреждащо промяна на договора при наличие на предвидените в ЗОП основания, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 10% (десет процента) върху стойността на договора по чл. 3, ал. 2.

**(4)** В случай, че **ВЪЗЛОЖИТЕЛЯТ** прекрати договора по реда на чл. 17, т. 5 от настоящия договор, **ИЗПЪЛНИТЕЛЯТ** дължи неустойка в размер на 30% (тридесет процента) от стойността на договора без ДДС.

**(5)** Неустойките по този договор могат да бъдат удържани от дължимото плащане и/или от гаранцията за изпълнение по договора.

**Чл. 15** При забава на плащането **ВЪЗЛОЖИТЕЛЯТ** дължи на **ИЗПЪЛНИТЕЛЯ** неустойка в размер на 0,5% (нула цяло и пет процента) върху стойността на забавенотоплащане за всеки ден забава, но не повече от 10% (десет процента) върху тази стойност.

**Чл. 16** Дължимите неустойки, уговорени в настоящия раздел, не лишават страните от възможността да търсят обезщетение за вреди в по-голям размер по общия исков ред.

**Чл. 17 (1)** Настоящият договор се прекратява:

1. с изтичане на уговорения срок;

2. по взаимно съгласие между страните, изразено в писмена форма;

3. при настъпване на обективна невъзможност за изпълнение на възложената работа.

4. при обявяване в несъстоятелност на **ИЗПЪЛНИТЕЛЯ** или при прекратяване на дейността му;

5. със 7 (седем) дневно писмено предизвестие от изправната страна до неизправната, в случай на неизпълнение на поетите с договора задължения.

6. едностранно от **ВЪЗЛОЖИТЕЛЯ** с 30 (тридесет) дневно писмено предизвестие до **ИЗПЪЛНИТЕЛЯ,** като изпълнените до момента на прекратяване на договора услуги се заплащат от **ВЪЗЛОЖИТЕЛЯ** при реда и условията на настоящия договор.

**(2)** Настоящият договор може да бъде прекратен с едноседмично предизвестие от страна на **ВЪЗЛОЖИТЕЛЯ,** при неоснователен отказ от подписване на допълнително споразумение, уреждащо промяна на договора, съгласно разпоредбите на ЗОП.

**(3)** **Възложителят** може да прекрати договора без предизвестие, когато **Изпълнителят:**

1. бъде обявен в несъстоятелност или когато е в производство по несъстоятелност или ликвидация.

2. използва подизпълнител, без да е декларирал това в офертата си, или използва подизпълнител, който е различен от този, посочен в офертата му.

.

**X. ФОРСМАЖОРНИ СЪБИТИЯ**

**Чл. 18 (1)** Страните по настоящия договор не носят отговорност за неизпълнение на задълженията си при настъпването на форсмажорно събитие. Срокът за изпълнение на задължението се продължава с периода, през който изпълнението е било спряно. Клаузата не засяга права или задължения на страните, които са възникнали и са били дължими преди настъпването на форсмажорното събитие.

**(2)** Страната, която е засегната от форсмажорното събитие, следва в максимално кратък срок след установяване на събитието, да уведоми другата страна, както и да представи доказателства (съответните документи, издадени от компетентния орган) за появата, естеството и размера на форсмажорното събитие и оценка на неговите вероятни последици и продължителност. Засегнатата страна периодично предоставя последващи известия за начина, по който форсмажорното събитие спира изпълнението на задълженията й, както и за степента на спиране.

**(3)** В случаите на възпрепятстване на **ИЗПЪЛНИТЕЛЯ** поради форсмажорно събитие да осъществява дейностите по настоящия договор, сроковете по договора спират да текат, като не може да се търси отговорност за неизпълнение или забава.

**(4)** Страните не носят отговорност една спрямо друга по отношение на вреди, претърпени като последица от форсмажорно събитие.

**(5)** През времето, когато изпълнението на задълженията на някоя от страните е възпрепятствано от форсмажорно събитие, за което е дадено известие в съответствие с клаузите на настоящия договор и до отпадане действието на форсмажорното събитие, страните предприемат всички необходими действия, за да избегнат или смекчат въздействието на форсмажорното събитие и доколкото е възможно, да продължат да изпълняват задълженията си по договора, които не са възпрепятствани от форсмажорното събитие.

**(6)** Изпълнението на задълженията се възобновява след отпадане на събитията, довели до спирането му.

**Чл. 19 (1)** Форсмажорното събитие (непреодолима сила) по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно.

**(2)** Не е налице непреодолима сила, ако съответното събитие се е случило вследствие на неположена дължима грижа от страна по настоящия договор или при полагане на дължимата грижа това събитие може да бъде преодоляно.

**XI. ДРУГИ УСЛОВИЯ**

**Чл.20 (1)** Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка.

**(2)** Правилото по предходната алинея не се прилага по отношение на задължителната информация, която **ВЪЗЛОЖИТЕЛЯТ** следва да представи на Агенцията по обществени поръчки съобразно реда, предвиден в Закона за обществените поръчки и Правилника за неговото прилагане.

**Чл. 21** Когато в хода на изпълнение на работата по договора възникнат обстоятелства, изискващи съставянето на двустранен констативен протокол, заинтересованата страна отправя до другата мотивирана покана с обозначено място, дата и час на срещата. Страната е длъжна да отговори в тридневен срок след уведомяването.

**Чл. 22 (1)** Всички съобщения, предизвестия и нареждания, свързани с изпълнението на този договор и разменяни между **ВЪЗЛОЖИТЕЛЯ** и **ИЗПЪЛНИТЕЛЯ** са валидни, когато са изпратени по пощата (с обратна разписка), с телеграма, телефакс на адреса на съответната страна, предадени чрез куриер, срещу подпис на приемащата страна или на посочените от страните електронни адреси.

**1.** Валиден адрес за кореспонденция и координатор по този договор за **ВЪЗЛОЖИТЕЛЯ:**

Адрес: гр. София, 1618, кв.”Павлово”, ул.”Мусала” № 1

Лице за контакт: .................................................. – на длъжност ............... отдел „.................-”, телефон: ......................., факс: ............................., Е-mail:...................................

**2.** Валиден адрес за кореспонденция и координатор по този договор за **ИЗПЪЛНИТЕЛЯ:**

Адрес: ..........................................................................................

Лице за контакт: ....................................................................на длъжност ......................., телефон: ......................., факс: ............................., Е-mail:...................................

**(2)** При промяна на данните, посочени в предходните алинеи, всяка от страните е длъжна да уведоми другата в тридневен срок от настъпване на промяната.

**Чл. 23** Всички спорове по този договор се уреждат чрез преговори между страните, а при липса на съгласие се отнасят за решаване пред компетентния съд на Република България. При противоречие между Общите условия на изпълнителя и настоящия договор се прилагат разпоредбите на настоящия договор.

**Чл. 24** За всички неуредени в този договор въпроси се прилагат разпоредбите на ЗЗД, Търговския закон и другите нормативни актове регламентиращи тази материя и действащи към датата на възникване на спора.

**Чл. 25** Настоящият договор може да бъде изменян само при наличие обстоятелства по чл.116 от Закона за обществените поръчки. С подписването на настоящия договор **ИЗПЪЛНИТЕЛЯТ** декларира, че е съгласен договорът да бъде изменен при наличие на предвидените в чл. 116 от ЗОП обстоятелства, като се задължава да подпише допълнително споразумение в тридневен срок от представяне на проект за подписването му от **ВЪЗЛОЖИТЕЛЯ.**

**Чл. 26.** Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната.

**ПРИЛОЖЕНИЯ:**

**Приложение № 1**: Техническа спецификация;

**Приложение № 2:** Техническо предложение на Изпълнителя;

**Приложение № 3:** Ценово предложение на Изпълнителя;

**Приложение № 4:** Общи условия /ако има такива/.

Настоящият договор се състави и подписа в два еднообразни екземпляра – по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**

|  |  |
| --- | --- |
| **AГЕНЦИЯ ПО ГЕОДЕЗИЯ,**  **КАРТОГРАФИЯ И КАДАСТЪР**  **ЛАЗАРИНКА СТОИЧКОВА,**  **ИЗПЪЛНИТЕЛЕН ДИРЕКТОР**  *(Съгл. Заповед № РД-02-14-881/04.11.2016г.,*  *доп. и изм. със Заповед № РД-02-14-891/09.11.2016г. на министъра на РРБ)* | **/ДРУЖЕСТВО/**  **/ИМЕ/**  **/ДЛЪЖНОСТ/** |

**Главен счетоводител: ............................**

**/Самуил Драганов/**